**REPUBLIKA HRVATSKA**

**LIČKO-SENJSKA ŽUPANIJA**

**Grad Novalja**

**Gradska knjižnica Novalja**

KLASA: 400-02/25-01/01

URBROJ: 2125-86-25-1

Novalja, 24. siječnja 2025.

**RAZINA: 21**

**BROJ RKP-a: 28516**

**MATIČNI BROJ: 01704974**

**OIB: 87948657896**

**ŠIFRA DJELATNOSTI: 9101**

**TRANSAKCIJSKI RAČUN: HR6023400091110107404**

**Bilješke uz financijske izvještaje za razdoblje**

1. **siječnja 2024. - 31. prosinca 2024.**
2. **Opći podaci o ustanovi**

Gradska knjižnica Novalja (dalje u tekstu: Knjižnica) sa sjedištem u Novalji, Dalmatinska 11, registriran je kod Trgovačkog suda u Rijeci.

Knjižnica obavlja knjižničnu djelatnost koja obuhvaća:

* nabavu knjižnične građe i izgradnju knjižničnih zbirki
* stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku
* pohranu, čuvanje i zaštitu knjižnične građe te provođenje mjera zaštite knjižnične građe koja je kulturno dobro
* pružanje informacijskih usluga, posudbu i davanje na korištenje knjižnične građe, uključujući među knjižničnu posudbu
* digitalizaciju knjižnične građe
* usmjeravanje i podučavanje korisnika pri izboru i korištenju knjižnične građe, informacijskih pomagala i drugih izvora
* vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice
* prikupljanje statističkih podataka vezanih uz provedbu propisa kojima se uređuju autorska i srodna prava
* pripremanje kulturnih, informacijskih, obrazovnih i znanstvenih sadržaja i programa te
* obavljanje i drugih poslova sukladno ovom Zakonu i drugim propisima.

U Knjižnici je u 2024. bilo zaposleno 3 radnika, od čega 2 s visokom stručnom spremom i 1 radnik sa srednjom stručnom spremom.

1. **Bilješke uz PR-RAS**

 **Ukupni prihodi poslovanja (X678)**  Knjižnice za 2024.g. iznose 100.430,26 € i veći su od ostvarenih u 2023. godini.

 Ostvareni prihodi sastoje se:

 **Prihodi od imovine (kamate) (641)** u 2024. godini iznose 9,69 €.

 **Pomoći iz proračuna koji nije nadležan (636)** (državni proračun) iznose 6.100,00 € jer se knjižnicu prijavilo na dva natječaja Ministarstva kulture i medija RH te je u 2024.g. ostvarila povećana sredstva u odnosu na 2023. godinu. Prvi natječaj na koji se knjižnica prijavila je financiranje Programa knjižnične djelatnosti: *Nabava knjižne i neknjižne građe* te je odobreno 3.100,00 €. Drugi natječaj, financiranje programa *Otkupa knjiga uvrštenih na popis A i popis B u prvom krugu u 2024.godini,* Ministarstvo kulture i medija RH je odobrilo iznos od 3.000,00 €.

**Ostali nespomenuti prihodi (652)** (članarina) za 2024.g. iznose 1.879,93 € i manji su od prošlogodišnjih zbog promjena u načinu korištenja usluga, što je djelomično uzrokovano vanjskim okolnostima te zbog knjižničnih akcija besplatnog učlanjenja.

**Prihodi iz nadležnog proračuna za financiranje redovne djelatnosti (671)** (gradski proračun) za 2024.g. iznose 92.440,64 €, razlog povećanja u odnosu na prošlu godinu je povećanje prihoda za financiranje rashoda poslovanja; povećanje za zaposlene te materijalni rashodi.

 **Ukupni rashodi poslovanja (Y345)** knjižnice za 2024.g. iznose 102.450,72 € što je odnosu na 2023.g. povećanje rashoda poslovanja i to u dijelu rashoda za zaposlene, financijskih i materijalnih rashoda.

 Ukupni rashodi se sastoje od:

 **Rashoda za zaposlene (31)** iznose 71.601,88 € i veći su zbog povećanja osnovice plaće te ostalih rashoda za zaposlene (Božićnice).

**Materijalnih rashoda(32) i financijskih rashoda (34)** koji iznose 16.157,05 € veći su u odnosu na 2023.godinu što je posljedica nekoliko ključnih faktora:

1. **Povećanje naknade za prijevoz zaposlenika** – Rast troškova nastao je zbog prilagodbe naknada zaposlenicima za prijevoz, što je povećalo ukupne materijalne rashode.
2. **Poskupljenje zdravstvenih usluga** – Troškovi vezani uz dodatno zdravstveno osiguranje zaposlenika također su porasli, što je rezultiralo većim iznosima u ovoj kategoriji rashoda.
3. **Povećanje intelektualnih i osobnih usluga, reprezentacije te usluga promidžbe i informiranja** – Zbog većeg broja knjižničnih događanja i aktivnosti, troškovi za ove usluge su značajno porasli. Organizacija i promidžba knjižničnih programa zahtijevala je dodatna ulaganja u usluge promocije i informiranja.
4. **Povećanje ostalih nespomenutih rashoda poslovanja** – Zabilježen je rast troškova u ovoj kategoriji, koji su se odnosili na zaprimanje e-računa i organizaciju kreativnih radionica u knjižnici. Održavanje većeg broja kreativnih radionica zahtijevalo je dodatne resurse, što je rezultiralo povećanjem rashoda.

U cjelini, povećanje troškova u 2024. godini odražava širenje i obogaćivanje usluga, s ciljem pružanja bolje usluge korisnicima, dok su dodatni troškovi bili nužni za podršku većem broju aktivnosti i programa organiziranih u knjižnici.

U 2024. godini zabilježen je pad rashoda u kategoriji **uredskog materijala i ostalih materijalnih rashoda** u odnosu na 2023. godinu. Ovaj smanjeni rashod rezultat je sljedećeg:

1. **Smanjenje uzimanja tiskovine na kiosku** – Uzimanje tiskovina bilo je smanjeno zbog smanjenog interesa za čitanje novina tijekom zimskog perioda. Naime, u zimskim mjesecima broj korisnika koji dolaze čitati novine značajno opada, što je dovelo do smanjenja potrebe za nabavom novinskih izdanja.

**Rashodi za nabavu proizvedene dugotrajne imovine** – u 2024. godini zabilježeni su sljedeći ključni financijski pomaci u odnosu na 2023. godinu:

1. **Rashodi za nabavu proizvedene dugotrajne imovine** iznosili su 14.691,79 €, što predstavlja povećanje u odnosu na 2023. godinu. Povećanje troškova rezultat je nabave novog računala, jer je prethodno računalo bilo neispravno i zahtijevalo zamjenu. Osim toga, povećanje troškova povezano je s nabavom novog namještaja, konkretno ormara za pohranu arhivske građe te dodatnog ormara s policama za prostorije knjižnice. Ovi investicijski rashodi omogućuju bolju organizaciju prostora i efikasnije upravljanje knjižničnim fondovima.
2. **Smanjenje troškova za knjige** – Rashodi za nabavu knjiga smanjeni su za 1.499,73 € u odnosu na 2023. godinu. Ovaj pad troškova rezultat je većeg iznosa sredstava koje je knjižnica primila od Ministarstva kulture za nabavu novih naslova. S obzirom na dodatna sredstva, nije bilo potrebe za korištenjem cijelog iznosa predviđenog iz vlastitih sredstava i sredstava Grada (osnivača), čime je ostvarena ušteda.

Ovi pomaci u rashodima odražavaju učinkovitije upravljanje financijskim sredstvima, s posebnim naglaskom na ulaganja u dugotrajnu imovinu i racionalizaciju troškova nabave knjižnične građe.

Razlika ostvarenih prihoda i primitka te rashoda i izdataka daje manjak prihoda i primitka u iznosu od 2.020,46 €. Ako tom iznosu pribrojimo preneseni višak iz prethodne godine u iznosu od 4.585,40 € dobit ćemo višak prihoda i primitka za pokriće u slijedećem razdoblju u iznosu 2.564,94 €.

1. **Bilješke uz RAS-funkcijski**

Ovaj Izvještaj sastavlja se za potrebe izvještavanja prema makroekonomskim statističkim sustavima.

U Izvještaj se funkcijski klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i obveze ne razvrstavaju funkcijski i ne uključuju se u ovaj Izvještaj.

Ukupni rashodi iskazani su pod šifrom 082 Služba kulture, a izvršeni su u iznosu od 102.450,72 €.

1. **Bilješke uz BILANCU**

Imovina Knjižnice na dan 31. prosinca 2024. godine iznosi 237.530,98 € (B001) i uvećana je u odnosu na 1.siječnja 2024.godinu.

**Nefinancijska imovina** (B002) u 2024. godini zabilježila je povećanje u odnosu na 2023. godinu. Ovo povećanje rezultat je nekoliko ključnih faktora:

* **Kupovina knjiga** – Knjige su kupljene sredstvima koje je knjižnica primila od Ministarstva kulture, kao i sredstvima osnivača. Nabava novih naslova povećala je knjižnični fond, čime je povećana vrijednost nefinancijske imovine.
* **Nabava uredske opreme i namještaja** – Knjižnica je investirala u novu uredsku opremu i namještaj, uključujući ormariće za arhivsku građu i dodatne ormariće s policama za prostorije knjižnice. Ove nabave također su doprinijele povećanju nefinancijske imovine, čime se poboljšala organizacija i funkcionalnost knjižničnog prostora.

**Financijska imovina** (novac na računu kod tuzemnih poslovnih banaka) u 2024. godini iznosi 11.268,75 €, što predstavlja povećanje u odnosu na 2023. godinu. Povećanje financijske imovine rezultat je sljedećih stavki:

* **Novac na računu kod tuzemnih poslovnih banaka** – Iznos novca na računu kod tuzemnih banaka iznosi 4.467,60 €.
* **Kontinuirani rashodi budućih razdoblja** – Ovi rashodi iznose 6.677,15 € i odnose se na iznos sredstava koja su već izdvojena za usluge i obveze koje će se realizirati u budućim razdobljima (osobni dohodci). Ova stavka povećava ukupnu financijsku imovinu, jer se sredstva smatraju rezerviranim za predstojeće troškove.

Depozita, zajmova, vrijednosnih papira, dionica, potraživanja i nedospjelih naplata Knjižnica nema.

1. **Bilješke uz P-VRIO**

U ovaj Izvještaj unose se podaci o događajima koji nisu rezultat transakcija, a utjecali su na promjene u stavkama Bilance. U obrascu P-VRIO iskazuju se sve promjene u vrijednosti i obujmu imovine i obveza, koje su utjecale na smanjenje ili povećanje imovine i obveza, a nisu direktno posljedica transakcija iskazanih u prihodima i rashodima.

**P018**  Promjene u smanjenju obujma proizvedene dugotrajne imovine nastale su zbog rashodovanja dotrajalih i uništenih knjiga u iznosu od 5.138,46 €.

1. **Bilješke uz OBVEZE**

Stanje obveza na početku izvještajnog razdoblja (01. siječnja 2024. godine) je iznosilo 0,00 € (V001).

Povećanje obveza u razdoblju od 01. siječnja do 31. prosinca 2023. godine iznosilo je 34.348,70 € (V002).

Podmirene obveze u izvještajnom razdoblju iznosile su 27.671,55 € (V004).

Stanje obveza na kraju izvještajnog razdoblja (V006) iznosi 6.677,15 € i nisu dospjele.

 v.d. ravnatelja:

 Ivana Kustić